

REPUBLIKA HRVATSKA

LIČKO-SENJSKA ŽUPANIJA

GRAD GOSPIĆ

GRADONAČELNIK

KLASA: 361-02/19-01/19

URBROJ: 2125/01-02-19-02

Gospić, 27. studenoga 2019. godine

**GRADSKO VIJEĆE GRADA GOSPIĆA**

**Predmet:** Prijedlog Programa građenja komunalne infrastrukture za 2020. godinu

 - na razmatranje i donošenje – dostavlja se -

Na temelju članka 49. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13 – p.t., 7/15, 1/18) u privitku dopisa dostavljam Vam na razmatranje i donošenje Prijedlog Programa građenja komunalne infrastrukture za 2020. godinu.

Člankom 67. stavkom 1. i 2. Zakona o komunalnom gospodarstvu („Narodne novine“ broj 68/18, 110/18 – Odluka), propisano je da predstavničko tijelo jedinice lokalne samouprave za svaku kalendarsku godinu donosi Program građenja komunalne infrastrukture.

Program građenja komunalne infrastrukture za 2020. godinu sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekata građenja komunalne infrastrukture s naznakom izvora njihova financiranja. Troškovi Programa građenja komunalne infrastrukture za 2020. godinu se iskazuju u Programu građenja komunalne infrastrukture za 2020. godinu, odvojeno za svaku građevinu i ukupno te se iskazuju odvojeno prema izvoru njihova financiranja.

Člankom 33. stavkom 13. Zakona o održivom gospodarenju otpadom („Narodne novine“ broj 94/13 i 73/17) određeno je da je sastavni dio Programa građenja komunalne infrastrukture, koji se donosi sukladno zakonu kojim se uređuje komunalno gospodarstvo, i Program gradnje građevina za gospodarenje komunalnim otpadom.

Sastavni dio Programa građenja komunalne infrastrukture je i Program energetske učinkovitosti.

Ovim Programom građenja komunalne infrastrukture na području Grada Gospića za 2020. godinu, a u skladu s predvidivim sredstvima i izvorima financiranja određuje se gradnja objekata i uređaja komunalne infrastrukture za slijedeće točke:

1. Nerazvrstane ceste;

2. Javne prometne površine na kojima nije dopušten promet vozilima;

3. Javne zelene površine;

4. Građevine i uređaji javne namjene;

5. Javna rasvjeta;

6. Groblja;

7. Gradnja građevina za gospodarenje komunalnim otpadom;

8. Program energetske učinkovitosti.

Sukladno članku 75. Zakona o komunalnom gospodarstvu („Narodne novine“ broj 68/18, 110/18– Odluka) građenje komunalne infrastrukture financira se sljedećim sredstvima: komunalna naknada, komunalni doprinos, doprinos za šume, naknada za legalizaciju objekata, kapitalne pomoći, kapitalne pomoći FZZO, prihod od poreza, prijenos sredstava EU, tekuće pomoći, primici od zaduživanja i prihod od spomeničke rente.

Planirana sredstva za realizaciju Programa građenja komunalne infrastrukture za 2020. godinu iznose 15.535.805,00 kn.

Slijedom navedenog i obrazloženog, predlaže se Gradskom vijeću Grada Gospića donošenje Programa održavanja komunalne infrastrukture za 2020. godinu.

S poštovanjem,

 GRADONAČELNIK GRADA GOSPIĆA

 Karlo Starčević

Na temelju članka 67. stavka 1. Zakona o komunalnom gospodarstvu („Narodne novine“ broj 68/18, 110/18– Odluka), članka 33. stavka 13. Zakona o održivom gospodarenju otpadom („Narodne novine“ broj 94/13 i 73/17) i članka 33. Statuta Grada Gospića ("Službeni vjesnik Grada Gospića" broj 7/09, 5/10, 7/10, 1/12, 2/13, 3/13- pročišćeni tekst, 7/15 i 1/18), Gradsko vijeće Grada Gospića na sjednici održanoj dana \_\_\_\_\_\_\_\_\_\_\_\_\_\_\_\_\_\_ 2019. godine donosi

**PROGRAM**

 **građenja komunalne infrastrukture za 2020. godinu**

1. **UVODNI DIO**

**Članak 1.**

1. Programom građenja komunalne infrastrukture za 2020. godinu (u daljnjem tekstu: Program) određuje se građenje komunalne infrastrukture na području grada Gospića u 2020. godini.
2. Program sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekta građenja komunalne infrastrukture s naznakom izvora njihova financiranja.
3. **PROGRAMI GRAĐENJA KOMUNALNE INFRASTRUKTURE – RASHODI I IZVORI**

**Članak 2.**

1. Gradnja nerazvrstanih cesta i visina potrebnih sredstava za realizaciju istog utvrđuje se kako slijedi:

|  |  |  |
| --- | --- | --- |
| **Redni broj** | **Gradnja nerazvrstanih cesta** | **Planirana vrijednost** |
| 1.1. | Izgradnja ceste na relaciji Vaganac-Kruščica | 4.000.000,00 kn |
| 1.2. | Izgradnja i rekonstrukcija cesta i mostovaIzgradnja ceste oko Gradskog groblja sv. Marije Magdalene | 1.600.000,00 kn |
| 1.3. | Priprema i izrada projektne dokumentacije za ceste | 50.000,00 kn  |
| **UKUPNI RASHODI ZA GRADNJU NERAZVRSTANIH CESTA** | **5.650.000,00 kn** |
|  |
| **Izvor sredstava za ostvarivanje programa****građenja nerazvrstanih cesta** | **Planirana vrijednost** |
| Izvor 5.6. Prijenos sredstva EU | 4.000.000,00 kn |
| Izvor 5.4. Tekuće pomoći | 462.000,00 kn |
| Izvor 4.5. Komunalna naknada | 1.188.000,00 kn |
| **UKUPNO** | **5.650.000,00 kn** |

**Članak 3.**

1. Gradnja javnih prometnih površina na kojima nije dopušten promet motornim vozilima i visina potrebnih sredstava za realizaciju istog utvrđuje se kako slijedi:

|  |  |  |
| --- | --- | --- |
| **redni broj** | **Gradnja javnih prometnih površina na kojima nije dopušten promet motornim vozilima** | **Planirana vrijednost** |
| 2.1. | Izgradnja trga Nikola Tesla (KIC) | 1.300.000,00 kn |
| 2.2. | Izgradnja nogostupa na Ličkom Osiku | 280.000,00 kn |
| **UKUPNI RASHODI ZA GRADNJU JAVNE PROMETNE POVRŠINE NA KOJIMA NIJE DOPUŠTEN PROMET MOTORNIM VOZILIMA** | **1.580.000,00 kn** |
|  |  |
| **Izvor sredstava za ostvarivanje programa održavanje građevina javne odvodnje oborinskih voda** | **Planirana vrijednost** |
| Izvor 4.5. Komunalna naknada | 300.000,00 kn |
| Izvor 5.6. Prijenos sredstva EU | 1.000.000,00 kn |
| Izvor 5.9. Kapitalne pomoći | 240.000,00 kn |
| Izvor 4.4. Komunalni doprinos | 40.000,00 kn |
| **UKUPNO** | **1.580.000,00 kn** |

**Članak 4.**

1. Gradnja javne zelene površine i visina potrebnih sredstava za realizaciju istog utvrđuje se kako slijedi:

|  |  |  |
| --- | --- | --- |
| **redni broj** | **Gradnja javnih zelenih površina**  | **Planirana vrijednost** |
| 3.1. | Izgradnja dječjeg igrališta3.1.1. Gospić - Pazariška ulica (POS-ove zgrade)3.1.2. Pumptruck staza na Ličkom Osiku3.1.3. Gospić - Trg Stjepana Radića | 370.000,00 kn |
| 3.2. | Revitalizacija (oživljavanje, vraćanje prvotne živosti, obnavljanje) šume (parka) Jasikovac | 500.000,00 kn |
| 3.3. | Izgradnja dječjeg igrališta na Ličkom Osiku | 472.985,00 kn |
| 3.4. | Izgradnja atletske staze na gradskom stadionu u Gospiću | 980.000,00 kn |
| **UKUPNI RASHODI ZA GRADNJU JAVNE ZELENE POVRŠINE** | **2.322.985,00 kn** |
|  |  |
| **Izvor sredstava za ostvarivanje programa gradnje javnih zelenih površina** | **Planirana vrijednost** |
| Izvor 4.3. Doprinosi za šume | 80.000,00 kn |
| Izvor 4.4. Komunalni doprinos | 496.387,00 kn |
| Izvor 5.6. Prijenos sredstva EU | 386.255,00 kn |
| Izvor 5.9. Kapitalne pomoći | 1.269.686,00 kn |
| Izvor 1.1. Prihodi od poreza | 30.657,00 kn |
| Izvor 5.4. Tekuće pomoći | 60.000,00 kn |
| **UKUPNO** | **2.322.985,00 kn** |

**Članak 5.**

1. Gradnja građevina i uređaja javne namjene i visina potrebnih sredstava za realizaciju istog utvrđuje se kako slijedi:

|  |  |  |
| --- | --- | --- |
| **Redni broj** | **Gradnja građevina i uređaja javne namjene** | **Planirana vrijednost** |
| 4.1. | Spomenik žrtvama Drugog svjetskog i Domovinskog rata u Širokoj Kuli | 50.000,00 kn |
| 4.2. | Spajanje" dva spomenika u Ribniku | 50.000,00 kn |
| 4.3. | Spomenici (povijesni, kulturni i sl.) | 110.000,00 kn  |
| **UKUPNI RASHODI ZA GRADNJU GRAĐEVINA I UREĐAJA JAVNE NAMJENE** | **210.000,00 kn** |
|  |
| **Izvor sredstava za ostvarivanje programa****građenja građevina i uređaja javne namjene** | **Planirana vrijednost** |
| Izvor 5.9. Kapitalne pomoći | 60.000,00 kn |
| Izvor 4.1. Prihodi od spomeničke rente | 150.000,00 kn |
| **UKUPNO** | **210.000,00 kn** |

**Članak 6.**

1. Gradnja javne rasvjete i visina potrebnih sredstava za realizaciju istog utvrđuje se kako slijedi:

|  |  |  |
| --- | --- | --- |
| **Redni broj** | **Gradnja javne rasvjete** | **Planirana vrijednost** |
| 5.1. | Poboljšanje energetske učinkovitosti javne rasvjete | 1.000.000,00 kn |
| 5.2. | Izgradnja javne rasvjete po Mjesnim odborima | 50.000,00 kn |
| **UKUPNI RASHODI ZA GRADNJU JAVNE RASVJETE** | **1.050.000,00 kn** |
|  |
| **Izvor sredstava za ostvarivanje programa****građenja javne rasvjete** | **Planirana vrijednost** |
| Izvor 4.4. Komunalni doprinos | 50.000,00 kn |
| Izvor 8.1. Primici od zaduživanja | 1.000.000,00 kn |
| **UKUPNO** | **1.050.000,00 kn** |

**Članak 7.**

1. Gradnja groblja i visina potrebnih sredstava za realizaciju istog utvrđuje se kako slijedi:

|  |  |  |
| --- | --- | --- |
| **redni broj** | **Gradnja groblja** | **Planirana vrijednost** |
| 6.1. | Izgradnja grobnica za branitelje | 20.000,00 kn |
| 6.2. | Izgradnja grobnice i Memorijalnog centra kao trajno obilježje i rješenje za trajno zbrinjavanje svih posmrtnih ostataka žrtava Drugog svjetskog rata i poslijeratnog razdoblja na području Grada Gospića | 500.000,00 kn |
| 6.3. | Asfaltiranje parkirališta na grobljima, | 24.500,00 kn |
| 6.4. | Asfaltiranje ili popločavanje pješačkih staza na grobljima, | 20.000,00 kn |
| 6.5. | Asfaltiranje prostora za ispraćaj pokojnika, | 20.000,00 kn |
| 6.6. | Izgradnja ograde oko groblja | 20.000,00 kn |
| **UKUPNI RASHODI ZA GRADNJU GROBLJA** | **604.500,00 kn** |
|  |  |
| **Izvor sredstava za ostvarivanje programa gradnja groblja** | **Planirana vrijednost** |
| Izvor 4.3. Doprinosi za šume | 84.500,00 kn |
| Izvor 4.4. Komunalni doprinos | 20.000,00 kn |
| Izvor 5.9. Kapitalne pomoći | 500.000,00 kn |
| **UKUPNO** | **604.500,00 kn** |

1. **PROGRAM GRADNJA GRAĐEVINA ZA GOSPODARENJE KOMUNALNIM OTPADOM - RASHODI I IZVORI**

**Članak 8.**

1. Gradnja građevina za gospodarenje komunalnim otpadom i visina potrebnih sredstava za realizaciju istog utvrđuje se kako slijedi:

|  |  |  |
| --- | --- | --- |
| **redni broj** | **Gradnja građevina za gospodarenje komunalnim otpadom** | **Planirana vrijednost** |
| 7.1. | Sanacija i zatvaranje odlagališta otpada Rakitovac | 50.000,00 kn |
| 7.2. | Izgradnja reciklažnog dvorišta za komunalni otpad | 500.000,00 kn |
| 7.3. | Izgradnja reciklažnog dvorišta za građevni otpad | 330.000,00 kn |
| 7.4. | Izrada stručne dokumentacije, obrazovanje (edukacija) građana i ostale aktivnosti na temu gospodarenje otpadom. | 20.000,00 kn |
| 7.5. | Nabava spremnika za odvojeno prikupljanje komunalnog otpada | 1.000.000,00 kn |
| 7.6. | Nabava spremnika za prikupljanje komunalnog otpada | 200.000,00 kn |
| 7.7.  | Izgradnja CGO Biljane Donje | 20.000,00 kn |
| 7.8. | Za grad sa smiješkom  | 81.638,00 kn |
| **UKUPNI RASHODI ZA GRADNJU GRAĐEVINA ZA GOSPODARENJE KOMUNALNIM OTPADOM** | **2.201.638,00 kn** |
|  |  |
| **Izvor sredstava za ostvarivanje programa gradnja građevina za gospodarenje komunalnim otpadom** | **Planirana vrijednost** |
| Izvor 5.6. Prijenos sredstva EU | 1.624.884,00 kn |
| Izvor 4.5. Komunalna naknada | 524.500,00 kn |
| Izvor 1.1. Prihodi od poreza | 52.254,00 kn |
| **UKUPNO** | **2.201.638,00 kn** |

1. **PROGRAM ENERGETSKE UČINKOVITOSTI – RASHODI I IZVORI**

**Članak 9.**

(1) Program energetske učinkovitosti i visina potrebnih sredstava za realizaciju istog utvrđuje se kako slijedi:

|  |  |  |
| --- | --- | --- |
| **Redni broj** | **Program energetske učinkovitosti** | **Planirana vrijednost** |
| 8.1. | Energetski pregled i certificiranje zgrada u vlasništvu Grada | 20.000,00 kn |
| 8.2. | Izrada stručne dokumentacije, obrazovanje (edukacija) građana i ostale aktivnosti na temu energetske učinkovitosti | 20.000,00 kn |
| 8.3. | Energetska obnova zgrade Osnovna škola Dr. Franje Tuđmana na Ličkom Osiku | 1.836.682,00 kn |
| 8.4.  | Sufinanciranje kamata za energetsku učinkovitost stambenih zgrada | 40.000,00 kn |
| **UKUPNI RASHODI ZA PROGRAM ENERGETSKE UČINKOVITOSTI** | **1.916.682,00 kn** |
|  |
| **Izvor sredstava za ostvarivanje programa****energetske učinkovitosti** | **Planirana vrijednost** |
| Izvor 4.5. Komunalna naknada | 10.000,00 kn |
| Izvor 4.2. Naknada za legalizaciju objekata | 20.000,00 kn |
| Izvor 5.5. Kapitalne pomoći - FZZO | 10.000,00 kn |
| Izvor 5.6. Prijenos sredstva EU | 902.778,00 kn |
| Izvor 8.1. Primici od zaduživanja | 933.904,00 kn |
| Izvor 1.1. Prihodi od poreza | 40.000,00 kn |
| **UKUPNO** | **1.916.682,00 kn** |

1. **SVEUKUPNI RASHODI PROGRAMA**

**Članak 10.**

1. Sredstva potrebna za realizaciju ovog Programa utvrđuju se u ukupnom iznosu od 15.535.805,00 kuna i to kako slijedi:

|  |  |  |
| --- | --- | --- |
| **REDNI BROJ** | **GRAĐENJE KOMUNALNE INFRASTRUKTURE** | **PLANIRANA VRIJEDNOST** |
| 1. | Nerazvrstane ceste | 5.650.000,00 kn |
| 2. | Javne prometne površine na kojima nije dopušten promet motornim vozilima | 1.580.000,00 kn |
| 3. | Javne zelene površine | 2.322.985,00 kn |
| 4. | Građevine i uređaji javne namjene | 210.000,00 kn |
| 5. | Javna rasvjeta | 1.050.000,00 kn |
| 6. | Groblja | 604.500,00 kn |
| 7. | Gradnja građevina za gospodarenje komunalnim otpadom | 2.201.638,00 kn |
| 8. | Program energetske učinkovitosti | 1.916.682,00 kn |
| **Ukupna planirana sredstva za ostvarivanje Programa građenja komunalne infrastrukture u 2020. godini** | 15.535.805,00 kn |

1. Sredstva iz stavka 1. ovog članka osiguravaju se iz izvora kako slijedi:

|  |  |
| --- | --- |
| **IZVOR SREDSTAVA ZA OSTVARIVANJE PROGRAMA** | **PLANIRANA VRIJEDNOST** |
| Izvor 4.5. Komunalna naknada | 2.022.500,00 kn |
| Izvor 4.4. Komunalni doprinos | 606.387,00 kn |
| Izvor 5.4. Tekuće pomoći | 522.000,00 kn |
| Izvor 4.3. Doprinosi za šume | 164.500,00 kn |
| Izvor 1.1. Prihodi od poreza | 122.911,00 kn |
| Izvor 4.2. Naknada za legalizaciju objekata | 20.000,00 kn |
| Izvor 5.9. Kapitalne pomoći | 2.069.686,00 kn |
| Izvor 5.5. Kapitalne pomoći - FZZO | 10.000,00 kn |
| Izvor 5.6. Prijenos sredstva EU | 7.913.917,00 kn |
| Izvor 8.1. Primici od zaduživanja | 1.933.904,00 kn |
| Izvor 4.1. Prihodi od spomeničke rente | 150.000,00 kn |
| **Ukupna planirana sredstva za ostvarivanje Programa građenja komunalne infrastrukture u 2020. godini** | **15.535.805,00 kn** |

1. **ZAVRŠNE ODREDBE**

**Članak 11.**

1. U slučaju da se pojedine stavke iz ovog Programa ne budu mogle izvršavati iz opravdanih razloga, gradonačelnik može izvršiti preraspodjelu sredstava između pojedinih rashoda i izdataka utvrđenih ovim Programom.
2. Ovaj Program stupa na snagu 1. siječnja 2020. godine, a objavit će se u „Službenom vjesniku Grada Gospića“.

PREDSJEDNIK GRADSKOG VIJEĆA

GRADA GOSPIĆA

Petar Radošević, v.r.

**OBRAZLOŽENJE**

* NERAZVRSTANE CESTE

Nerazvrstane ceste su ceste koje se koriste za promet vozilima i koje svatko može slobodno koristiti na način i pod uvjetima određenim ovim Zakonom i drugim propisima, a koje nisu razvrstane kao javne ceste u smislu zakona kojim se uređuju ceste.

Ovim programom planiran je dovršetak projekta izgradnje ceste na relaciji Vaganac – Kruščica kojom će se znatno poboljšati životni standard mještana, doprinijet će i razvitku turizma na jezeru Kruščica i oko njega a posebno ribolovnog turizma. Rekonstrukcija navedene ceste pozitivno će utjecati i na izvoz drvne mase u drvno-prerađivačkoj djelatnosti. Također u planu je i izgradnja ceste oko Gradskog groblja sv. Marije Magdalene te priprema projektne dokumentacije za istu. Ispred Gradskog groblja sv. Marije Magdalene u planu je izgradnja grobnice i Memorijalnog centra kao trajno obilježje i rješenje za trajno zbrinjavanje svih posmrtnih ostataka žrtava Drugog svjetskog rata i poslijeratnog razdoblja na području Grada Gospića. Stoga je potrebno izgraditi cestu oko Gradskog groblja.

* JAVNE PROMETNE POVRŠINE NA KOJIMA NIJE DOPUŠTEN PROMET MOTORNIM VOZILIMA

U 2020. godini planira se realizacija projekta Izgradnja trga Nikola Tesla (KIC) (ukupni iznos 1.300.000,00 kn) na lokaciji ispred Kulturno Informativnog Centra Gospić.

Programom je planirana i izgradnja nogostupa na Ličkom Osiku (ukupni iznos 280.000,00 kn) od trga do dječjeg vrtića i ambulante, uz sufinanciranje Ministarstva unutarnjih poslova. Naime, radi se o nogostupu koji koristi veliki broj djece koja pohađaju osnovnu školu i dječji vrtić.

* JAVNE ZELENE POVRŠINE

U 2020. godini planirana su sredstva za izgradnju (rekonstrukciju i nadogradnju) postojećih dječjih igrališta na području Grada Gospića. U sklopu izgradnje dječjih igrališta izgradit će se i pumptruck staza na Ličkom Osiku te realizacija projekta „Izgradnja dječjeg igrališta na Ličkom Osiku“ (ukupni iznos 472.985,00 kn) koji je u 2019. godini prijavljen na natječaj LAG-a Lika.

Također, planira se i dovršetak projekta revitalizacije šume Jasikovac kojom se želi se ponovo privući građane željne rekreacije, sporta i zabave te izgradnja atletske staze na gradskom stadionu u Gospiću, odnosno na gradskom stadionu u Gospiću gdje je već postojala atletska staza koja je prijašnjih godina uništena.

* GRAĐEVINE I UREĐAJI JAVNE NAMJENE

Građevine i uređaji javne namjene su nadstrešnice na stajalištima javnog prometa, javni zdenci, vodoskoci, fontane, javni zahodi, javni satovi, ploče s planom naselja, oznake kulturnih dobara, zaštićenih dijelova prirode i sadržaja turističke namjene, spomenici i skulpture te druge građevine, uređaji i predmeti javne namjene lokalnog značaja.

Ovim Programom sredstva će se utrošiti na realizaciju sljedećih projekata: Spomenik žrtvama Drugog svjetskog i Domovinskog rata u Širokoj Kuli, "Spajanje" dva spomenika u Ribniku te ostali spomenici.

* JAVNA RASVJETA

Javna rasvjeta su građevine i uređaji za rasvjetljavanje nerazvrstanih cesta, javnih prometnih površina na kojima nije dopušten promet motornim vozilima, javnih cesta koje prolaze kroz naselje, javnih parkirališta, javnih zelenih površina te drugih javnih površina školskog, zdravstvenog i drugog društvenog značaja u vlasništvu jedinice lokalne samouprave.

Programom je planirana izgradnja javne rasvjete po Mjesnim odborima, a sukladno potrebi i zahtjevima građana te poboljšanje energetske učinkovitosti javne rasvjete. Projektom poboljšanje energetske učinkovitosti javne rasvjete smanjit će se svjetlosno onečišćenje i troškovi potrošnje električne energije za javnu rasvjetu. Ovom modernizacijom javne rasvjete zamjenjivat će se zastarjele svjetiljke suvremenom, energetski učinkovitom i ekološkom LED tehnologijom.

* GROBLJA

Groblja su ograđeni prostori zemljišta na kojem se nalaze grobna mjesta, prostori i zgrade za obavljanje ispraćaja i pokopa umrlih (građevine mrtvačnica i krematorija, dvorane za izlaganje na odru, prostorije za ispraćaj umrlih s potrebnom opremom i uređajima), pješačke staze te uređaji, predmeti i oprema na površinama groblja, sukladno posebnim propisima o grobljima. U 2020. godini nastavlja se provedba izgradnje grobnica za braniteljeu skladu s odredbama članaka 137. st. 12. Zakona o hrvatskim braniteljima iz Domovinskog rata i članovima njihovih obitelji („Narodne Novine“ 121/17). Također se planira izgradnja grobnice i Memorijalnog centra kao trajnog obilježja i rješenja za trajno zbrinjavanje svih posmrtnih ostataka žrtava Drugog svjetskog rata i poslijeratnog razdoblja na području Grada Gospića. Programom je obuhvaćeno i asfaltiranje i uređenje groblja.

* GRADNJA GRAĐEVINA ZA GOSPODARENJE KOMUNALNIM OTPADOM

Građevina za gospodarenje otpadom je građevina za sakupljanje otpada (skladište otpada, pretovarna stanica i reciklažno dvorište), građevina za obradu otpada i centar za gospodarenje otpadom. Ne smatra se građevinom za gospodarenje otpadom građevina druge namjene u kojoj se obavlja djelatnost oporabe otpada. Spremnik za otpad je tipizirana posuda za otpad ili kontejner koji je dodijeljen na korištenje korisnicima usluge prikupljanja miješanog i biorazgradivog komunalnog otpad prema važećim EU standardima, a u koju korisnik odlaže otpad sa svrhom njegovog organiziranog sakupljanja, odvoza i zbrinjavanja.

Programom su planirana sredstva za; sanaciju i zatvaranje odlagališta otpada Rakitovac kao i za izgradnju CGO Biljane Donje, izgradnja reciklažnog dvorišta za komunalni otpad, izgradnja reciklažnog dvorišta za građevni otpad (na reciklažnom dvorištu za građevni otpad obavlja se obrada (drobljenje) građevnog otpada u korisnu sirovinu čime se smanjuje potreba za iskorištavanjem prirodnih resursa , dok se istovremeno smanjuje i količina odloženog otpada što pridonosi dužem vijeku korištenja postojećeg odlagališta otpada), izrada stručne dokumentacije, obrazovanje (edukacija) građana i ostale aktivnosti na temu gospodarenja otpadom.

Program obuhvaća i nabavu spremnika za odvojeno prikupljanje otpada i nabavu spremnika za prikupljanje komunalnog otpada. Svrha nabave komunalne opreme za odvojeno prikupljanje otpada je nadopunjavanje postojeće količine spremnika firme Komunalac Gospić d.o.o. Cilj je postavljanje odgovarajućeg broja i vrsta spremnika za odvojeno prikupljanje miješanog komunalnog otpada i biorazgradivog komunalnog otpada, kao i odvojeno prikupljanje otpadnog papira, metala, stakla, plastike i tekstila na području Grada Gospića. Nabavom dovoljnih količina komunalne opreme za odvojeno prikupljanje otpada ostvarili bi primarni cilj odvojenog prikupljanja otpada, a to je što više izdvojiti iskoristivog otpada s ciljem recikliranja.

U 2020. godini završit će projekt „Za grad sa smiješkom“ koji se sufinancira sredstvima EU fondova. Projekt bi trebao dovesti do smanjenja otpada, do razvijanja kompostiranja, te do ponovne uporabe proizvoda ili dijelova proizvoda u istu svrhu za koju su izvorno načinjeni. S ta tri cilja trebalo bi se postići kvalitetnije  gospodarenje otpadom na području Grada Gospića, a edukacija građana je jedan od temelja ovoga projekta.

* PROGRAM ENERGETSKE UČINKOVITOSTI

Energetska učinkovitost je suma isplaniranih i provedenih mjera čiji je cilj korištenje minimalno moguće količine energije tako da razina udobnosti i stopa proizvodnje ostanu sačuvane. Energetska učinkovitost znači uporabiti manju količinu energije (energenata) za obavljanje istog posla (grijanje ili hlađenje prostora, rasvjetu, proizvodnju raznih proizvoda, pogon vozila, i dr.). Pod pojmom energetska učinkovitost podrazumijevamo učinkovitu uporabu energije u svim sektorima krajnje potrošnje energije: industriji, prometu, uslužnim djelatnostima, poljoprivredi i u kućanstvima.

Program obuhvaća:

Energetski pregled i certificiranje zgrada u vlasništvu Grada - Energetski pregled zgrade je postupak kojim se analiziraju postojeća potrošnja i energetska svojstva zgrade te određuje isplativost mogućnosti za uštede energije. Energetski certifikat je dokument koji vrijedi 10. godina a njime se predočuju energetska svojstva zgrade. Energetski certifikat mora imati zgrada javne namjene ili dio zgrade mješovite namjene koji se kao samostalna uporabna cjelina koristi za javnu namjenu ako ima ukupnu korisnu površinu veću od 250 m² te svaka druga zgrada koja se gradi, prodaje, iznajmljuje, itd.

Izradu stručne dokumentacije, obrazovanje građana i ostale aktivnosti na temu energetske učinkovitosti - Grad Gospić zajedno s ostalim institucijama ima obvezu poticati odgovarajuće inicijative za informiranje, podizanje svijesti i osposobljavanje s ciljem obavješćivanja građana o koristima i praktičnim prednostima poduzimanja mjera za poboljšanje energetske učinkovitosti.

Energetsku obnovu zgrade Osnovna škola Dr. Franje Tuđmana na Ličkom Osiku - Cilj projekta je smanjiti negativne učinke na okoliš kroz provedbu 4 mjere energetske učinkovitosti na zgradi Osnovne škole Dr. Franje Tuđmana na Ličkom Osiku u svrhu ostvarenja doprinosa smanjenju potrošnje energije u zgradama javnog sektora. Mjere energetske učinkovitosti koje će se provesti su: (1) vanjska ovojnica, (2) strop prema negrijanom prostoru, stropovi prema tavanu, (3) zamjena kotla na biomasu i (4) zamjena rasvjetnih tijela. Provedbom navedenih mjera očekuje se smanjenje godišnje potrošnje primarne energije za 791.605,92 kWh i smanjenje CO2 za 190 t/god te se uvodi korištenje OIE u predmetnoj zgradi. Projekt se sufinancira sredstvima EU fondova.

Sufinanciranje kamata za energetsku učinkovitost stambenih zgrada – s ciljem poticanja energetske obnove zgrada na području grada Gospića, Grad će sufinancirati kamate na kredit za energetsku učinkovitost stambenih zgrada.